Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1113

1. A képzési cél Olyan szakemberek képzése, akik Törökországgal és az eurázsiai török világgal kapcsolatos alapos filológiai és történeti ismeretekkel rendelkeznek, különös tekintettel a magyarság régi és újabb török kapcsolataira, valamint a török írott és beszélt nyelvet magas szinten ismerik és használják. E szaktudás a tudományos életben (egyetemek, akadémiai kutatóhelyek, könyvtárak, levéltárak, múzeumok), a kulturális életben (fordítás, tolmácsolás, könyvkiadás, újságírás, elektromos médiák), valamint a külügy és a külkereskedelem terén hasznosítható. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes